mk en zh hbs_cyr hbs_cyr mk mk mk ru mk mk en mk mk mk fr mk mk mk mk mk mk mk nl mk en ru fr mk ru ru mk hbs_cyr mk mk uk mk mk mk mk mk mk mk mk mk mk mk mk mk mk mk hbs_cyr mk mk mk ru mk mk mk uk bg
Општина Зелениково, ул.1 бр.2, 1053
Општина Зелениково — општина во јужниот дел на Скопската Котлина.
Општинско седиште е селото Зелениково.
Имате информација, пофалби или поплаки за општината?
Општината Зелениково се наоѓа во горното Повардарие, во средото течение на реката Вардар во близина на сливот на Кадина Река и Пчиња. Територијата на општина Зелениково зафаќа површина од 176,95 km2.
Општината Зелениково се граничи со 4 општини и тоа: Велес од југ и југоисток, Чашка од југ, Студеничани од запад и Петровец од север и североисток. Самата општина има изразит рурален карактер и во своите граници опфаќа 14 населени места, од кои сите селски населби.
Населението на општина Зелениково брои 4077 жители , што во однос на големината на територијата на општината покажува дека општина Зелениково има густина на населеност од 23,04 жители на km2, што ја вбројува во редот на ретко населени подрачја.
Корисни информации за општината
Општина Зелениково е формирана како посебна општина во денешните граници со Законот за територијална организација на општините од 1996 година, а претходно била во рамките на Општина Кисела Вода и Општина Скопје во периодот на СФРЈ.
Со предлог Законот за територијална организација на општините во 2004 беше предвидено Општина Зелениково да се припои кон Општина Петровец, меѓутоа Општината Зелениково остана самостојна општина со поголеми можности за сопствен развој.
Најразвиено е земјоделството односно полјоделството и сточарството. Поради поволноста на теренот и високата плодност на земјиштето во пределот околу реката Вардар е најзастапено полјоделството, пред сè одгледувањето на житни култури (пченица, јачмен, овес, ’рж, пченка), градинарски култури (зелен пипер, домат, морков, кромид, лук, спанаќ, марула) како и индустриските култури (луцерка, фуражна пченка, детелина).
Идеалните услови кои ги нудат ридските предели на општина Зелениково, последната деценија повторно го вратија и развија сточарството посебно козарството Покрај козарството, доста развиено е и овчарството. Покрај земјоделството и сточарството развиено е и индустриското производство во прехрамбената индустрија и фабриката за компјутерски микрочипови во село Орешани.
Културни и историски знаменитости
На територијата на Општина Зелениково се наоѓаат повеќе културно-историски споменици и знаменитости. Во близината на селото Таор се наоѓа археолошкото наоѓалиште со остатоците од античкиот град Тауресиум во кој е роден византискиот цар Јустинијан I.
Исто така во рамките на општината Зелениково се наоѓаат повеќе постари средновековни цркви и манастири меѓу кои: познатиот манастир „Свети Архангел Гаврил“ во селото Зелениково од XIV век, возобновен во 1845/46 година, манастирот „Свети Ѓорѓија“ и црквата „Воскресение Христово“ во Станица Зелениково, црквите „Свети Димитрија“ од XIV век и „Свети Илија“ од XVII век во селото Таор, а во Ново Село постои црквата „Свети Талеа“ од средновековието возобновена во 1896 година.
Дознај повеќе за општината
Следи го градоначалникот на „Фејсбук“
Коста Маневски е роден на 31.07.1986 година во Скопје, Зелениково. Основно образование завршил во ЦОУ “Марко Цепенков” во Зелениково. Средно образование завршил во Скопје. Студент е на Факултетот за правни науки , Меѓународен Славјански Универзитет. Професионалната кариера ја започнува на 18 годишна возраст.
Во 2009 година се вработил во Службата за општи и заеднички работи при Владата на Република Македонија.
Во периодот од 2009 до 2019 година бил ангажиран како соработник во Кабинетот на Претседателот на Република Македонија.
Од 2019 година е вработен во посебен орган на државната управа.
Дознај повеќе за градоначалникот
ОФИЦИЈАЛНА ВЕБ СТРАНА НА ОПШТИНА ЗЕЛЕНИКОВО
© 2022 Општина Зелениково
Тел: +389(2) 2717-238 | Факс: +389(2) 2717-238